ОБЩИНА БЯЛА СЛАТИНА

**ГОДИШЕН ДОКЛАД**

**ЗА НАБЛЮДЕНИЕ НА ИЗПЪЛНЕНИЕТО ЗА 2019 Г.**

**НА ОБЩИНСКИЯ ПЛАН ЗА РАЗВИТИЕ НА ОБЩИНА БЯЛА СЛАТИНА**

**2014-2020 г.**

**(Изготвен на основание Закона за регионално развитие и във връзка с чл.91, ал.4 от ППЗРР)**

**І. АНАЛИЗ НА СЪЩЕСТВУВАЩАТА СИТУАЦИЯ**

Общинският план за развитие на община Бяла Слатина е разработен в изпълнение на разпоредбите на Закона за регионално развитие и приет от Общински съвет Бяла Слатина с Решение № 784/30.06.2014 г. Той е фундаментален документ, определящ стратегическите приоритети и специфични цели за развитие на местната общност във всички нейни форми и проявления-местна власт, бизнес, неправителствен сектор, гражданско общество. При съставянето му са спазени всички методически указания за подготовката на такъв документ, като са направени и необходимите съгласувания, вкл. от РИОСВ, съгласно изискванията на законодателството.

Общинският план е разработен в съответствие с предвижданията, попадащи в плановия период на Областната стратегия за развитие на Враца, РПР на Северозападния регион, на Националната програма за развитие: България 2020 и на Националната стратегия за регионално развитие. Постигнато е съответствие по отношение на следните документи:

* Съответствие със стратегическите цели и приоритети на Националната стратегия за регионално развитие 2012 – 2022 г. (НСРР);
* Съответствие със стратегическата рамка на Регионалния план за развитие на Северозападния район за периода 2012 – 2022 г. (РПР);
* Съответствие с Областна стратегия за развитие на област Враца за периода 2014 – 2020 г. (ОСР);

Основната цел е да се следи в краткосрочен и в дългосрочен аспект постигането на набелязаните стратегически приоритети за местно развитие чрез осъществяването на определени, предварително дефинирани дейности, съгласно Програмата за неговата реализация, която е средносрочен планов документ от отворен тип, който се актуализира при необходимост с Решение на Общинския съвет. Посредством способите за наблюдение на изпълнението и оценка на резултатите, регламентирани в Закона за регионалното развитие и правилника за прилагането му и конкретизирани в структурата на приетия общински план, се извършва процеса на верификация и контрол и се набелязва един набор от корективни мерки и мерки за актуализация на плана при необходимост.

Дългогодишният опит на страната ни да направи успешен преход към нормално функциониращо пазарно стопанство се отрази чувствително върху икономиката на Община Бяла Слатина. Местното стопанство претърпя съществени структурни изменения в резултат на провеждането на радикални реформи, приватизация и ликвидация на нестабилни предприятия.

Преходът от централизирана към пазарна икономика и негативните последствия от глобалната икономическа криза, пред които са изправени общините в България са свързани с пораждането на редица негативни тенденции и процеси, демографски срив, социалната интеграция и трудовата заетост, конкуренция, криза в икономически и финансов аспект и последиците от промяната на бизнес средата.

Характерно за Община Бяла Слатина е тенденция към по-слаби темпове на икономическо развитие в сравнение с тези за страната. Това е резултат от факта, че почти няма отрасли, които успешно да са се адаптирали към новите икономически изисквания, породени от промяната. Икономиката на общината е с промишлено-аграрна ориентация. Водеща е ролята на промишлеността, като производствените й мощности са съсредоточени в общинския център.

Пазарът на труда в Община Бяла Слатина се характеризира с висока безработица. Равнището на безработица в общината е по-високо от средното за страната. Тази тенденция се наблюдава и за миналите периоди като за отчетния намалява. Спрямо същия период на миналата година процентът на безработицата за общината се запазва като почти константна величина /от 23,6% на 23,48%/. По данни на Дирекция „Бюро по труда” Бяла Слатина, Агенция по заетостта, НСИ за 2019 г. нивото на безработица за община Бяла Слатина има стойност 23.48%, при ниво за Област Враца 7.7%, 10.8% за Северозападен район на планиране и за страната-4.2%. В динамичен порядък средногодишният процент на безработицата за община Бяла Слатина за 2019г. е 22,9%.

Ниската степен на образование и липсата на квалификация на безработните са сериозна пречка за реализацията им на пазара на труда. Все по-често работодателите заявяват работни места с повишени изисквания, съответстващи на нови технологии, информационни системи и европейски стандарти в производството на стоки и услуги. В условията на високото равнище на безработица и стеснен пазар на предлагане на работни места, групата с ниско образование и без специалност и квалификация, остава неконкурентна. Изискванията на работодателите към професионално-квалификационните характеристики на безработните с висше образование са много високи и се получава разминаване между търсенето и предлагането на работната сила. В резултат на социалния фактор квалифицирани специалисти с висше образование остават трайно на трудовата борса или приемат нискоквалифицирана работа. Продължителният престой на пазара на труда води до загуба на професионални качества, деквалификация, демотивация за включване в трудова заетост и непълноценно използване на наличния човешки потенциал.

В последните години все по-често се забелязва глад за качествени трудови ресурси, което се засилва като тенденция. Този проблем се забелязва не само в частния, но и в обществения сектор. От друга страна образовението продължава да генерира кадри, които са функционално и практически неподготвени да се включат пълноценно в пазара на труда. Тези трендове се задълбочават и това изправя бизнеса и работодателския сектор въобще пред редица предизвикателства, свързани с успешното обезпечаване на нормалния трудов процес с кадри.

Основно затруднение на бизнеса (МСП) и през 2019 г. е недостигът на финансови ресурси за оборотни нужди, обучение на персонала, инвестиции и модернизация. Банковите кредити остават основно средство за допълнително финансиране и представителите на бизнеса на дребно виждат в тях основната възможност за осигуряване на ресурс за инвестиции. Обаче по-малките стопански субекти са с ограничени възможности по отношение на кредитирането, както за оборотни, така и за инвестиционни цели. Това се дължи най-вече на трудността за представяне на адекватни обезпечения пред финансовите и кредитни институции, които имат завишени изисквания. Липсата на достатъчно информираност на по-малките стопански агенти относно възможностите за кандидатстване по оперативните програми и инструментите за грантово финансиране също оказва своята съществена роля и се превръща в препъникамък за успешното развитие на този бизнес сегмент.

Закъснелият старт на оперативните програми през новия програмен период 2014 – 2020 г., допълнително затруднява и без това ниската активност от страна на местните микро, малки и средни предприятия за използване на възможностите на еврофондовете за развитие на конкурентоспообността им и развитие на човешките ресурси. Все пак въвеждането на допълнителни преференции за кандидатите от Северозападен район на планиране по различните мерки и схеми на горните програми през настоящия програмен период 2014-2020 г. /особено по ПРСР и ОПИК/ се очаква да се засили интереса и най-вече да се стимулира активността и мотивацията за участие на тези бизнес агенти и субекти в стопанския живот на локалната общност.

**ІІ. ОБЩА ИНФОРМАЦИЯ ЗА ПРИЛОЖИМАТА СИСТЕМА ЗА НАБЛЮДЕНИЕ**

Общинският план за развитие на Община Бяла Слатина за периода 2014–2020г. е разработен с финансовата подкрепа на Европейския съюз, във връзка с Договор за безвъзмездна финансова помощ № 13-13-129/29.10.2013 г. за проект с рег. № 13-13-129/10.04.2013 г., с наименование „Ефективни местни политики - гаранция за устойчиво развитие на община Бяла Слатина”. Планът е приет от Общински съвет с Решение №784 от 30.06.2014 г.

Общинският план за развитие е отворена система. Веднъж приет, той остава относително “твърд” в стратегическата си насоченост и цели, но отворен и гъвкав–по отношение на мерките и възможностите за кандидатстване с проектни предложения.

С оглед качествено и ефективно наблюдение, оценка и преценка за необходимостта от актуализация на плана, е въведена система за наблюдение и оценка на изпълнението на Общинския план за развитие. Основна цел на въвеждането на такава система е осигуряването на ефективно изпълнение на плана, с оглед постигане на целите за интегрирано устойчиво местно развитие и ефикасно разходване на ресурсите за реализация на планираните дейности и проекти. Така изградената система се превръща и в конструктивен коректив и в инструмент за гъвкава адаптация и синхронизация с възможностите, които предлагат схемите за грантово финансиране в очертания планов хоризонт.

За целите на наблюдението и оценката е изградена система, която включва формите и начините за събиране на информация, индикаторите за наблюдение, органа за наблюдение и организацията на работата по наблюдението и оценката, както и системата на докладване и осигуряване на информация и публичност. В цялостния процес на наблюдение и оценка при спазване на принципа за партньорство участват кметът на общината, кметовете на кметства и кметските наместници, общинската администрация, общинският съвет, структурите на гражданското общество, неправителствените организации, социалните и икономическите партньори.

Основните цели на системата са да провери до каква степен планираните цели са изпълнени, да направи оценка на актуалността на ОПР спрямо променящите се условия и да обоснове нуждата от ревизиране/актуализиране на документа.

Основната задача на системата е да осигури информация относно това дали проектите са реализирани или не и какви са резултатите и въздействието от тяхната реализация, като ги представи публично пред структурите на местната администрация и заинтересованите страни.

Именно в рамките на въведената система се изготвя настоящият годишен доклад за наблюдение на изпълнението на общинския план за развитие. Отговорно лице за подготовката и представянето му пред Общински съвет е кметът на общината.

**ІІI. ОЦЕНКА НА НАПРЕДЪК НА ИЗПЪЛНЕНИЕТО**

ОПР на община Бяла Слатина за 2014 – 2020 г. е приет на заседание на Общинския съвет на 30.06.2014 г.

На следващата блок диаграма е представена структурата на стратегическата рамка на ОПР за периода 2014 – 2020 г.

**ВИЗИЯ НА ОБЩИНА БЯЛА СЛАТИНА:**

**БЯЛА СЛАТИНА – СЪВРЕМЕННА ЕВРОПЕЙСКА ОБЩИНА С ДОБРЕ РАЗВИТО ЗЕМЕДЕЛИЕ, НАРАСТВАЩ СТАНДАРТ НА ЖИВОТ И ПРИВЛЕКАТЕЛНА СРЕДА ЗА ПЪЛНОЦЕННА РЕАЛИЗАЦИЯ НА ЛИЧНОСТТА.**

**Обща цел на Община Бяла Слатина:**

**Създаване на условия за стимулиране на специфичните за общината сектори, развитие на устойчива заетост и създаване на достъпна среда.**

**Стратегическа цел 3:**

**Подобряване на териториалната устойчивост и свързаност на общината**

**Стратегическа цел 2:**

**Съхранение и развитие на човешкия потенциал в общината, включително на групите в риск**

**Стратегическа цел 1:**

**Стимулиране на икономическото развитие в общината**

***Приоритет 2.2***

Специфична цел: 2.2.1

Мерки и дейности 2.2.1

Специфична цел 2.2.2

Мерки и дейности 2.2.2

***Приоритет 2.1***

Специфична цел: 2.1.1

Мерки и дейности 2.1.1

Специфична цел 2.1.2

Мерки и дейности 2.1.2

Специфична цел 2.1.3

Мерки и дейности 2.1.3

Специфична цел 2.1.4

Мерки и дейности 2.1.4

***Приоритет 3.2***

Специфична цел: 3.2.1

Мерки и дейности 3.2.1

Специфична цел 3.2.2

Мерки и дейности 3.2.2

***Приоритет 3.1***

Специфична цел: 3.1.1

Мерки и дейности 3.1.1

Специфична цел 3.1.2

Мерки и дейности 3.1.2

Специфична цел 3.1.3

Мерки и дейности 3.1.3

Специфична цел: 3.3.1

Мерки и дейности 3.3.1

***Приоритет 1.1***

***Приоритет 3.3***

Специфична цел: 2.3.1

Мерки и дейности 2.3.1

Специфична цел 2.3.2

Мерки и дейности 2.3.2

***Приоритет 2.3***

Специфична цел: 1.1.1

Мерки и дейности 1.1.1

Специфична цел 1.1.2

Мерки и дейности 1.1.2

Специфична цел 1.1.3

Мерки и дейности 1.1.3

Специфична цел: 3.4.1

Мерки и дейности 3.4.1

Специфична цел: 1.2.1

Мерки и дейности 1.2.1

Специфична цел 1.2.2

Мерки и дейности 1.2.2

***Приоритет 1.2***

***Приоритет 3.4***

Специфична цел: 2.4.1

Мерки и дейности 2.4.1

Специфична цел 2.4.2

Мерки и дейности 2.4.2

***Приоритет 2.4***

Специфична цел: 2.3.1

Мерки и дейности 2.3.1

Специфична цел 2.3.2

Мерки и дейности 2.3.2

Специфична цел: 2.4.1

Мерки и дейности 2.4.1

Специфична цел 2.4.2

Мерки и дейности 2.4.2

Така представената стратегическа рамка обхваща целия прогнозен период 2014–2020г. Обект на отчитане в настоящия доклад е изпълнението към края на 2019 г. По същество отчитането на изпълнението за 2019 г. е базирана на няколко **основни елемента:**

* Информация за предприети дейности/ инициативи/ стартирани проекти в съответствие със заложената програма за изпълнение на ОПР, която обхваща 2019г.;
* Информация за забавена активност по отношение на определени цели и приоритети;
* Информация за постигнатите индикатори, които следва да бъдат отчитани ежегодно;
* Идентифициране на мерки и необходими действия, в случай, че са необходими корективни действия по отношение на определени цели/ приоритети.

В следващата таблица е изложена в резюмиран вид информация за предприетите дейности/ инициативи/ стартирани проекти в съответствие със заложените в програмата за 2019 г., както и информация за липса на активност по отношение на една/един или няколко цели/ приоритети, за които през 2019 г. е предвидено да има активност.

|  |  |  |  |  |  |
| --- | --- | --- | --- | --- | --- |
| **Специфична цел** | **Проект:** | **Индикативна стойност, в лв.** | **Източник на финансиране** | **Период на реализация** | **Коментар:** |
| **Приоритет 1.1.** | **Подкрепа за малките и средни предприятия и подобряване на бизнес средата, насърчаване на предприемачеството и въвеждането на иновации** | Към края на 2019г. е налице засилваща се активност по отношение на реализацията на този приоритет. Общината и заинтересованите страни и институции са предприели конкретни действия за насърчаване на инвестиционната и предприемаческа инициатива в контекста на приоритета, които са разгледани по-нататък. Необходимо е поставената стабилна база за реализация на приоритета да продължи да се развива и надгражда. |
| *Специфична цел 1.1.1.*  | *Запазване и стимулиране на съществуващия малък и среден бизнес* | 490 000 | Фондове на ЕС; Общински бюджет | 2014 - 2020 г. | Към края на годината са предприети широк кръг дейности в посока реализация на този приоритет. Следва да бъде проследявана резултатността на всички мерки и да се запази високата активност. |
| *Проект:* | Разработване и прилагане на общинска политика за подкрепа на МСП | 170 000 | Фондове на ЕС; Общински бюджет | 2014 г. | През 2019г. продължава да се изпълнява Стратегия за Водено от общностите местно развитие №РД50-29/16.04.2018 г. по подмярка 19.2 „Прилагане на операции в рамките на Стратегии „ВОДЕНО ОТ ОБЩНОСТИТЕ МЕСТНО РАЗВИТИЕ“ на мярка 19 „ВОДЕНО ОТ ОБЩНОСТИТЕ МЕСТНО РАЗВИТИЕ“. Финансовият израз на подкрепата (публична помощ) възлиза на 4 889 500,00 лева, предоставена съответно от: ПРСР 2014-2020 г. – в размер до 2 933 700,00 лева и от ОПИК 2014-2020 г. – в размер до 1955 800,00 лева. Стратегията по подхода „Водено от общностите местно развитие” може да се отъждестви с реален планов и пространствено-концептуален инструмент за насърчаване на малкия и среден бизнес на местно ниво. През 2019г. е приключил приема по три мерки от Стратегията, насочени към частни бенефициенти, съответно: чрез ПРСР 2014-2020г., мярка 4.1. „Подкрепа за инвестиции в земеделски стопанства” и мярка 4.2. „Инвестиции в преработка/маркетинг на селскостопански продукти”. Подадени са общо 6 проекта на земеделски производители за закупуване на земеделска техника и инвентар с общ размер на одобрената БФП 294 414 лв. и 1 проект на земеделски производител за изграждане на цех за преработка, пакетиране, маркетинг и пласмент на пчелен мед, с който се затваря технологичен цикъл в сферата на хранително-вкусовата промишленост, чийто размер на одобрената БФП възлиза на 34 573,50 лв. Очаква се окончателното становище на ДФЗ за сключване на договори за финансиране с бенефициентите за реализация на одобрените инвестиции. През 2019г. е приключил и първият прием на проекти по мярка 2.2 „Подобряване на производствения капацитет в МСП на територията на община Бяла Слатина”, подкрепена от ОПИК 2014-2020г., където са оценени и одобрени за финансиране 3 бр. проектни предложения с общ размер на одобрената БФП 1 154 336,50 лв. Проектите се изпълняват съгласно подписаните договори за БФП, считано от месец декември 2019г.През месец март 2019г. беше приета нова Наредба № 25 за насърчаване на инвестициите с общинско значение в община Бяла Слатина и издаване на сертификат клас В в съответствие с ЗНИ. Това стана с Решение на Общински съвет-Бяла Слатина от същия месец. С тази наредба се определят условията и редът за насърчаване на инвестициите с общинско значение за община Бяла Слатина, за издаване на сертификат клас В и прилагането на мерките за насърчаване на инвестициите, съгласно изискванията на глава трета от ЗНИ и ППЗНИ. Основните цели, които се поставят с наредбата са: повишаване на конкурентоспособността на икономиката на община Бяла Слатина, чрез нарастване на инвестициите за научни изследвания, иновации и технологично развитие в производства и услуги с висока добавена стойност при спазване на принципите на устойчиво развитие; подобряване на инвестиционния климат; създаване на нови и високопроизводителни работни места.  |
| *Проект:* | Съдействие за ограничаване разминаването между търсенето и предлагането на труд в общината | 170 000 | Фондове на ЕС; Общински бюджет | 2014 - 2020 г. | На 21.06.2019г. е проведена дванадесета поред за ДБТ Бяла Слатина трудова борса. Във форума са взели участие представители на заинтересованите страни-от бизнеса и търсещите работа безработни. Общата численост на работодателите е 8, а на лицата, търсещи работи - 68. По време на събитието са обявени 41 свободни работни места.Към края на 2019 г. са проведени 58 групови мероприятия за професионално ориентиране, активно поведение на пазара на труда и ателиета за търсене на работа, „Дни на работодателя”, от които 3 с участието на представители на бизнеса. По време на тези събития 593 безработни лица са получили консултиране по професионално развитие.През отчетния период 240 лица са включени в курс на обучение за придобиване на професионална квалификация. * **Национален план за действие;** Проект „Ново начало за работа”; бенефициенти: КРИБ и АЗ; Проектно финансиране в размер на 176 812 лв.; Брой обхванати лица – 120
* **Национална програма „Старт на кариерата”**

През 2019г. са назначени на работа 3 лица, с продължителност на заетостта 9 месеца, като финансирането на програмата е в размер на 20 923 лв.* **Регионална програма за заетост и обучение на област Враца**

През 2019г. са назначени 18 лица с продължителност на заетостта 6 месеца. Финансирането от програмата възлиза на 72 104 лв.* **Проект „Работа”**

Проект Работа е финансиран по ОПРЧР с осигурена заетост за 12 месеца на 83 лица за периода 12.06.2018г. до 12.06.2019г. Финансирането на проекта е в размер на 614 718 лв.* **Национална програма „Активиране на неактивни лица”**

Наети са 3 лица, на длъжност „организатори на обществено полезен труд” с продължителност до 27 месеца, за периода от 04.10.2018г. до 31.12.2020г. Финансирането от програмата е в размер на 53 460 лв.* **Проект „Обучения и заетост**”

През 2019г. по проекта, финансиран от ОПРЧР, предназначен за хора с трайни увреждания, са наети 15 лица, за периода 20.02.2019г. до 20.02.2021г. Финансирането на проекта е в размер на 241 153 лв. |
| *Специфична цел 1.1.2.*  | *Насърчаване на предприемачеството и въвеждане на иновации* | 300 000 | Фондове на ЕС; Общински бюджет | 2014 - 2020 г. | По отношение на постигането на тази специфична цел, към края на 2019 г. са предприети първоначални конкретни действия, които да допринасят за постигането на поставената цел. |
| *Проект:* | Насърчаване на предприемачеството и въвеждане на иновации и добри практики | 300 000 | Фондове на ЕС; Общински бюджет | 2014 - 2020 г. | Екипът на СНЦ „МИГ Бяла Слатина” организира и проведе различни събития-информационни срещи, семинари и обучения, както в гр. Бяла Слатина, така и в различни населени места от общината. През 2019г. бяха проведени повече от 15 бр. информационни срещи, семинари и обучения за местни лидери, потенциални кандидати и уязвими групи от населението, насочени към инвестиционна подкрепа за всички видове земеделски и неземеделски икономически дейности. Целта на събитията бе да се популяризират възможностите за кандидатстване по мерките, предвидени в СВОМР на МИГ Бяла Слатина, както и участниците да заявят своите проектни намерения и степента на тяхната готовност за кандидатстване. В обученията бяха включени теми, свързани с популяризирането на мерки 4.1 и 4.2, подкрепени от ПРСР 2014-2020г. и мярка 2.2, подкрепена от ОПИК 2014-2020г. от СВОМР на МИГ Бяла Слатина. На 15.10.2019г. Община Бяла Слатина беше домакин на форум „Предизвикателства и възможности пред бизнеса”. Повече от 200 представители на фирми, земеделски производители и институции дискутираха партньорството между местна власт и бизнес, възможностите за привличане на инвестиции и откриването на работни места в община Бяла Слатина. Във форума взеха участие представители на БАИ, зам.-министри от МОН и МТСП, народни представители, ТПП-гр. Враца, Сдружение „МИГ Бяла Слатина”. През 2019г. Областен информационен център-гр. Враца проведе 2 бр. инфосъбития в гр. Бяла Слатина, презентирайки пред местния бизнес възможностите за финансиране по оперативни програми. В срещите участие взеха представители на местната власт, бизнеса, НПО, земеделски производители и граждани.По ОПРЧР 2014-2020г. на територията на Община Бяла Слатина се изпълни проект „Новите предприемачи” по процедура BG05M9OP001-1.023 „Подкрепа за предприемачество” с бенефициент СНЦ „РЛЧО”-гр. Плевен. Проектът предлага комплекс от информационни, образователни и консултантски услуги в подкрепа на безработни, неактивни и заети лица, в т.ч. и младежи до 29 годишна възраст на територията на Община Бяла Слатина да стартират самостоятелна стопанска дейност. Предприемат се действия за идентифициране, информиране и мотивиране на участници от целевите групи и последващи обучителни и консултантски дейности за успешна реализация на техните предприемачески намерения. Услугите са съобразени с индивидуалните потребности на участниците. Прилагат се нови подходи и практики за мотивационен тренинг, обучения за придобиване на знания и умения по предприемачество във връзка с конкретни възможности за стартиране на самостоятелна стопанска дейност. Подобрява се бизнес средата на територията на Общината като се предлагат нови качествени консултантски услуги, подпомагащи успешния старт на новите предприемачи. В рамките на проекта се изгражда и развива устойчива мрежа от НПО, институции и организации за подкрепа на предприемачеството в Община Бяла Слатина. Добавя се стойност към съществуващите местни и регионални политики за развитие на икономиката, подобряване на бизнес-средата, повишаване на заетостта и намаляване на бедността. В резултат от изпълнението на проекта се създадат нужните предпоставки над 30 участника от целевите групи от Община Бяла Слатина успешно да реализират своите предприемачески намерения, да получат достъп до финансиращи програми и институции и да стартират устойчива самостоятелна стопанска дейност. Основната цел на проекта е постигане на интелигентен, устойчив и приобщаващ икономически и социален растеж чрез насърчаване на предприемачество , самонаемане и създаване на нови предприятия, включително иновативни микро и малки предприятия в Северозападния район на България.По проекта на територията на Община Бяла Слатина са проведени 6 бр. мотивационни тренинги;Проведени са курсове за придобиване на квалификация по професия „Сътрудник малък и среден бизнес”, като на успешно завършилите са издадени дипломи, сертифицирани от НАПОО – 40 лица;Разработени са бизнес планове за стартиране на предприемаческа идея – 40 лица и са регистрирани в Агенция по вписвания – Търговски регистър 25 фирми и 1 лице, упражняващо свободна професия.На територията на Община Бяла Слатина има одобрени и 2 бр. проектни предложения, финансирани от Агенцията за хора с уврежодания, 1 - за реализация на предприемаческа идея на стартиращо предприятия на лице с увреждания и 1 – за наемане на лице с увреждания в реалния сектор. Одобрената субсидия за финансиране на проектите възлиза приблизително на 40 000 лв.През месец март 2019г. беше приета нова Наредба № 25 за насърчаване на инвестициите с общинско значение в община Бяла Слатина и издаване на сертификат клас В в съответствие с ЗНИ. Това стана с Решение на Общински съвет-Бяла Слатина от същия месец. С тази наредба се определят условията и редът за насърчаване на инвестициите с общинско значение за община Бяла Слатина, за издаване на сертификат клас В и прилагането на мерките за насърчаване на инвестициите, съгласно изискванията на глава трета от ЗНИ и ППЗНИ. Основните цели, които се поставят с наредбата са: повишаване на конкурентоспособността на икономиката на община Бяла Слатина, чрез нарастване на инвестициите за научни изследвания, иновации и технологично развитие в производства и услуги с висока добавена стойност при спазване на принципите на устойчиво развитие; подобряване на инвестиционния климат; създаване на нови и високопроизводителни работни места.  |
| **Приоритет 2.1.** | **Усъвършенстване и развитие на услугите и инфраструктурата в сферите на образованието, здравеопазването, културата и спорта** | Към края на годината са предприети широк кръг дейности в посока реализация на този приоритет. Следва да бъде проследявана резултатността на всички мерки и да се запази високата активност. |
| *Специфична цел 2.1.1.*  | *Усъвършенстване и развитие на образователните услуги и инфраструктура* | 200 000 | Фондове на ЕС; Централния бюджет; Общински бюджет | 2014 - 2020 г. | Към края на годината е налице високо ниво на активност, с оглед постигане на поставената специфична цел. Необходимо е запазване на тази активност и в бъдеще. |
| *Проект:*  | Подкрепа за укрепване на предоставяните образователни услуги | 200 000 | Фондове на ЕС; Централния бюджет; Общински бюджет | 2014 - 2020 г. | През 2019 година се запазват основните характеристики на модела за финансиране на институциите в системата на предучилищното и училищно образование, който беше въведен през 2018г. Финансирането се определя въз основа на: брой ученици; брой паралелки, вид и брой на образователната институция и регионален коефициент, с който се увеличават средствата в зависимост от групата община. През месец февруари 2019 година със заповед на кмета на община Бяла Слатина е утвърдена формулата, въз основа на която са разпределени следните средства:* По стандарт за институция за 10 неспециализирани училища по 38 400 лв.- 384 000 лв.
* По стандарт за паралелка в неспециализирано училище, без професионална гимназия за 96 паралелки по 8176 лв. – 784 896 лв. -
* По стандарт за ученик в неспециализирано училище за 1894 ученика по 1611 лв. – 3 051 234 лв.;
* средства по регионален коефициент – 286 969 лв.
* По стандарт за институция за 1 професионална гимназия - 38 400 лв.
* По стандарт за паралелка за професионална подготовка за 23 паралелки по 10 934 лв. – 251 482 лв. -
* По стандарт за ученик в паралелка за професионална подготовка за 497 ученика в зависимост от вида на специалност в размер на 992439 лв.
* средства по регионален коефициент – 87 197 лв.
* По стандарт за ученици на ресурсно подпомагане от специалист, назначен в училището за 80 ученика в размер на 231120 лв.
* По норматив за група за целодневна организация на учебния ден за 35 групи по 1 758 лв. - 61 530 лв.
* По норматив за ученик в целодневна организация на учебния ден за 791 ученика по 688 лв. – 544 208лв.
* Средства по регионален коефициент – 41 190лв.
* Средства за занимания по интереси в размер на 92 630 лв.
* Допълващ стандарт за за подобряване на материалната и техническа база в училища за 2 391 ученика в размер на 59 775 лв.;
* Норматив за създаване на условия за приобщаващо образование за 137 ученика в размер на 55485лв.;
* Допълващ стандарт за ученици в индивидуална форма на обучение за 8 ученика в размер на 34 848лв.;
* Допълващ стандарт за ученици в комбинирана форма на обучение за 6 ученика в размер на 7344лв.;
* Допълващ стандарт за ученици в самостоятелна форма на обучение за 113 ученика в размер на 59 777 лв.;
* Норматив за подпомагане на храненето на децата и учениците от 1-4 клас за 934 ученика в размер на 87796лв.
* Норматив за стипендии за ученик в гимназиален етап на обучение за 541 ученика ро 87 лв. в размер на 47 067лв.
* Норматив за стипендии за ученик в гимназиален етап в професионална гимназия и професионална паралелка за 219 ученика ро 97 лв. в размер на 21 243лв.
* Добавка за ученик в гимназиален етап за 760 ученика по 39лв., в размер на 29 640 лв.
* Добавка за ученик в дуална форма на обучение в размер на 5764 лв.
* Чрез бюджета на община Бяла Слатина през 2019 година училищата получиха и допълнителни средства за:
* Средства за подпомагане на физическото възпитание и спорт в общинските детски градини и училищата на по проекти по ПМС 129 в размер на 8 535 лв.;
* Средства по защитени специалности от професии и специалности по професии, по които е налице очакван недостиг от специалисти на пазара на труда, съгласно ПМС 342/18.12.2019г. – в размер на 3 003 лв.
* Средства по НП "Оптимизиране на вътрешната структура на персонала", съгласно ПМС 322/12.12.2019 – в размер на 30 433 лв.
* Средства по НП "Осигуряване на съвременна образователна среда" и "Иновации в действие", съгласно ПМС 303/29.11.2019 г. в размер на 23 100 лв.
* Средства за изплащане на допълнително възнаграждение за постигнати резултати от труда на директорите на общински детски градини и училища, съгласно ПМС 281/07.11.2019 г. в размер на 18 620 лв.
* Средства по НП "Оптимизиране на вътрешната структура на персонала", съгласно ПМС 293/21.11.2019 г. – в размер на 50 622 лв.
* Средства по националните програми "Заедно в грижата за ученика", "Информационни комуникационни технологии (ИКТ) в системата за предучилищно и училищно образование" и "Иновации в действие", съгласно ПМС №272/25.10.2019 – в размер на 20 940 лв.
* Средства по национални програми за развитие на образованието, съгласно ПМС 247/04.10.2019 г. – в размер на 7441 лв.
* Средства по НП "Осигуряване на съвременна образователна среда" и НП "Без свободен час", съгласно ПМС 222/05.09.2019 г. – в размер на 10 627 лв.
* Средства по национални програми за развитие на образованието, съгласно ПМС 216/03.09.2019 г. в размер на 50 900 лв.
* Средства по НП "Оптимизация на вътрешната структура на персонала", съгласно ПМС № 208 от 2019 –в размер на 18 084 лв.
* Средства по НП "Оптимизиране на вътрешната структура на персонала", съгласно ПМС 167/04.07.2019 – 14 051 лв.
* Средства за закупуване на познавателни книжки, учебници, достъп до електронно четими учебници, учебни комплекти и учебни помагала за децата и учениците в общинските детски градини и училища за 2019 г., съгласно ПМС №132/30.05.2019 г. в размер на 84 433 лв.
* Средства за работа с деца и ученици от уязвими групи в детските градини и училищата, съгласно ПМС №130/27.05.2019 г. в размер на 125 560 лв.
* Средства за възстановяване на транспортните разходи или на разходите за наем на педагогическите специалисти съгласно ПМС №69/04.04.2019 г. в размер на 43 250 лв.
* Участие на училищата по проекти:
* През 2019 година училищата от община Бяла Слатина са включени в дейности по Проект BG05M2OP001-2.011-0001 „Подкрепа за успех“ на МОН. Чрез дейности по проекта се цели:
* намаляване и предотвратяване на преждевременното напускане на училище и насърчаване на равния достъп до висококачествено основно и средно образование, включващо формални, неформални и самостоятелни начини на учене за повторно включване в образователната система и системата на обучение;
* подобряване на равния достъп до учене през целия живот за всички възрастови групи чрез формални, неформални и самостоятелни начини, усъвършенстване на знанията, уменията и квалификацията на работната сила и насърчаване на гъвкави начини за учене, включително чрез напътствия за кариерно развитие и валидиране на придобитата квалификация.

Целевите групи по проекта са: * ученици в риск от отпадане от училище;
* ученици, на които е необходимо предоставяне на услуги по кариерно ориентиране в прехода от прогимназиален към гимназиален етап на образование и ученици в училищата с по-ниска концентрация на ученици в риск от ранно отпадане;
* педагогически специалисти;
* родители и други заинтересовани страни (представители на неправителствени организации, образователни медиатори, социални работници, ромски авторитети и лидери и др.).

Педагогическите специалисти от образователните институции през 2019 година се включиха и в проект BG05M2OP001-2.010-0001 „Квалификация за професионално развитие на педагогическите специалисти“ с конкретен бенефициент – Министерство на образованието и науката, финансиран по ОП НОИР 2014 - 2020 г., чиято основна цел е да мотивира и задържи в образователната система младите педагогически специалисти (ПС), да подобри педагогическата, методическата и управленската подготовка и да създаде сред педагогическите специалисти мотивация за саморазвитие и самоусъвършенстване в отговор на съвременните предизвикателства пред образователната система в България.**Проект „Обновяване на материалната база на Детска градина „Радост ” – гр. Бяла Слатина“**Проектът е по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от Мярка 7 „Основни услуги и обновяване на селата в селските райони“ на Програмата за развитие на селските райони за периода 2014-2020. Настоящото проектно предложение е насочено към подобряване на материално-техническата база на детска градина "Радост" - гр. Бяла Слатина. Посредством изпълнението на проекта ще се извършат строително монтажни работи в основната сграда и двете допълнителни сгради на детската градина. Ще се създадат условия за обновяване на материалната база и ще се осигури комфортна, уютна и сигурна среда за възпитание на децата и развитие на познавателната им активност и мотивировка.Проекта е на стойност 962 658.09лв., със срок на изпълнение 36 месеца. |
| *Специфична цел 2.1.2.*  | *Подобряване на здравната инфраструктура и услуги* | 3 000 000 | Фондове на ЕС; Централния бюджет; Общински бюджет | 2014 - 2020 г. | Към края на годината е налице високо ниво на активност, с оглед постигане на поставената специфична цел. Необходимо е запазване на тази активност и в бъдеще. |
| *Проект:* | Цялостна модернизация и реконструкция на сградния фонд на МБАЛ Бяла Слатина | 3 000 000 | Фондове на ЕС; Централния бюджет; Общински бюджет | 2014 - 2020 г. | През 2019г. е реализиран проект „Вътрешно преустройство на на третия етаж от МБАЛ - Бяла Слатина“, финансиран от Програма „Красива България”. Това е поредното осмо одобрено предложение по Проект „Красива България“, с който Община Бяла Слатина кандидатства по мярка М02 „Подобряване на социалната инфраструктура“. Обект на интервенция по проекта е акушеро-гинекологичното отделенение, като общата стойност на разходите е 226 157 лв., като съфинансирането от страна на общината е в размер на 115 340 лв.С реализацията на проекта се финансираха следните строително-ремонтни дейности за осъвременяване на условията в акушеро-гинекологичното отделение, като се извърши следното:Обособяване на санитарни възли – бани с тоалетни – за всеки две болнични стаи;Подмяна на съществуващите дървени врати с алуминиеви такива;Монтаж на противопожарни врати с различна степен на пожароустойчивост;Полагане на нова антибактериална настилка във всички болнични стаи;Цялостна подмяна на настилките с гранитогрес в коридорите, фоайетата към тях, санитарните възли и новите бани с тоалетни;Изграждане на нови преградни стени от гипсокартон върху метална конструкция с минерална вата между тях;Направа на окачени тавани с вградени нови осветителни тела във всички помещения;Цялостно ремонтиране на стените в болничните помещения, включващо грундиране, шпакловка и боядисване с латекс;Подмяна на електрическата инсталация съгласно съвременните изисквания към отделните функционални помещения;Монтаж на нови осветителни тела за всички помещения;Подмяна на стари и амортизирани чугунени радиатори с нови конвекторен тип радиатори;Подмяна на съществуващите санитарни уреди, водопроводна и канализационна системи;Изграждане на външна евакуационна стълба – метална противопожарна стълба;Изграждане на фоайе чрез премахване на съществуващи стени и обособяване на кът за изписване на бебета и чакалня за посетители;Като цяло с извършването на ремонта се постигна повишаване на преминалите болни през отделението, както и увеличаване броя на ражданията на жени, които към момента търсят частни лечебни заведения с по-добри битови условия. В тази връзка цялостният ремонт на родилната зала и поставянето на антибактериални настилки многократно повиши хигиената и предотврати опасността от възникване на вътреболнични инфекции.Реализацията на проекта допринесе за осигуряване на общия комфорт, гарантиране на качествена здравна грижа за пациентите, както и до едно съвременно функциониране на болничното заведение. Индиректно проектът спомогна за  подобряване на възможностите за развитие на територията, повишаване качеството на живот и здравния статус на населението.През март 2020г. община Бяла Слатина съвместно с МБАЛ Бяла Слатина ЕООД се включи в благотворителната кампания „Капачки за бъдеще”. специално изработено голяма метално сърце, поставено пред входа на общината, е сборно място за събиране на пластмасови капачки. През юни 2019г. МБАЛ-Бяла Слатина получи кувьоз в рамките на кампанията. |
|  | *Развитие на културния живот в общината* | 250 000 | Фондове на ЕС; Централния бюджет; Общински бюджет | 2014 - 2020 г. | Към края на годината е налице високо ниво на активност, с оглед постигане на поставената специфична цел. Необходимо е запазване на тази активност и в бъдеще. |
| *Проект:* | Съхранение и развитие на културния живот в общината | 250 000 | Фондове на ЕС; Централния бюджет; Общински бюджет | 2014 - 2020 г. | Финансирането на дейностите на народните читалища на територията на Община Бяла Слатина за 2019 год. за 40 субсидирани бройки е в размер на 379 600 лева. Тази година стандарта за една щатна бройка е увеличен от 9490 лв. Финансирането със средства от бюджета на Община Бяла Слатина се извършва съгласно Решение на Общински съвет – Бяла Слатина и се разпределя от Комисия, назначена със заповед на Кмета на община Бяла Слатина. Дофинансирането е в размер на 145 000 лв.През 2019г. са реконструирана и модернизирана 1 бр. сграда в Община Бяла Слатина-обект на културата, в т. ч. 1 читалище.През 2019г. завършиха ремонтните дейности, финансирани съгласно Договор за БФП, сключен между ДФ „Земеделие” и НЧ „Напредък-1898”-с. Търнава за подпомагане извършването на основен ремонт на сградата на читалището в с. Търнава. Стойността на инвестицията, подкрепена от ПРСР 2014-2020г., т. е. субсидията е в размер на 390 хил. лв. Подменена е дограмата на сградата и е поставен окачен таван. Беше извършен ремонт на сцената, монтираха се нови пожароизвестителна и климатична системи, положи се нова мазилка по стените и се обновиха санитарните помещения. Дофинансирани са дейности по обекта в размер на 53 хил. лв. Със средства от републиканския бюджет, отпуснати след кандидатстване, бе извършен ремонт на обща стойност 5 000 лв. на 4 бр. военни паметници, съответно в с. Алтимир, с. Попица, с. Търнак, с. Търнава. |
| **Приоритет 2.4.** | **Укрепване и усъвършенстване на институционалния капацитет, с оглед по-добро и ефективно управление** | Към края на годината са предприети значителни дейности с оглед реализацията на този приоритет. Необходимо е продължаване на високата активност и в бъдеще.  |
| *Специфична цел 2.4.1.*  | *Повишаване качество то на предлаганите услуги и въвеждане на комплексно админи-стративно обслужва не, включително развитие на е-община* | 720 000 | Фондове на ЕС; Централния бюджет; Общински бюджет | 2014 - 2020 г. | Към края на годината е налице високо ниво на активност, с оглед постигане на поставената специфична цел. Необходимо е запазване на тази активност и в бъдеще. |
| *Проект:* | Въвеждане на система за управление на качеството и информационната сигурност в общината | 120 000 | Фондове на ЕС; Централния бюджет; Общински бюджет | 2014 - 2020 г. | През 2019 година продължихме да работим върху подобряване работата на администрацията при предоставяне на административни услуги на гражданите и бизнеса, което се извършва в Общински център за информация и услуги на гражданите, на гишета: „Местни данъци и такси“, „Устройство на територията и екология“ и „Административно, информационно обслужване и връзки с обществеността“ . В центъра работят две каси за обслужване на клиенти.Община Бяла Слатина продължава да осигурява на гражданите възможност за картови разплащания на различни услуги и задължения към бюджета чрез осигурени ПОС-терминални устройства. Тази възможност е оповестена на сайта на общината, както и в Центъра за услуги.и информация на граждани. Прилагането на картовите плащания намалява финансовата тежест за клиентите при извършването на плащания на дължимите такси или цени на административните услуги и намалява разходите, свързани с обслужването на плащания в брой. През 2019 г. продължи процеса по въвеждане, актуализация и сверяване на електронни лични регистрационни картони на населението на общината. Целта на актуализирането и сверяването на личните регистрационни картони е чрез Национална база данни „Население“ да бъдат издавани всички видове удостоверения по гражданско състояние, с изключение на удостоверение за наследници, тъй като законовото изискване за издаване на този вид удостоверения е те да бъдат издавани по последен постоянен адрес на починалото лице. При сверяване на електронните лични регистрационни картони се предоставя възможност на всички кметства и наместничества да извършват услуги по гражданско състояние от всяко населено място, независимо от постоянния адрес на лицето, поискало услугата.През 2019 г. в Националния регистър за гражданско състояние, Национална база данни „Население“ са въведени всички съставени актове за раждане на територията на общината за периода 1980 г. – 1999 г. включително. Продължава въвеждането на актовете за брак, съставени в община Бяла Слатина в Националния регистър за гражданско състояние за периода 1980 г.– 1985 г. включително.Съставени са електронни еквиваленти на всички актове по гражданско състояние съставени след 2000 година. На разположение на гражданите е изготвена анкета за качеството на административното обслужване, която е достъпна в Центъра за услуги и информация, а в сайта на общината може да се попълва онлайн. С цел повишаване на отчетността на администрацията пред гражданите и бизнеса, резултатите от нея се анализират периодично и се публикуват на сайта на общината, като се вземат мерки относно забележките и резултатите.За повишаване на прозрачността при осъществяване на нотариална дейност в кметствата продължава да се води електронен регистър на извършените нотариални услуги от кметовете в кметствата в деловодна система „Акстър“. Наред с това, във връзка със стремежа на Нотариална камара на Република България за възпиране на имотните измами и съгласно допълнение на Наредба № 32 от 1997 г. за служебните архиви на нотариусите и нотариалните кантори, по силата на новия чл. 9б и през отчетния период продължава достъпването от кметовете на 14-те населени места до Информационна система „Единство 2” и регистрирането на направените заверки на пълномощни за извършване на имотни сделки. Регистрацията на пълномощните е задължителна и нотариусите могат да проверяват в информационната система легитимността на представените пълномощни. Регистрирането на нотариално заверените пълномощни става чрез модул „Кметове” на информационната система.През 2019г. продължи да се актуализира информацията в Административния регистър, чието поддържане е регламентирано в Закона за администрацията. В него при настъпване на промяна се отразяват съответните промени: в административната структура /общата численост на служителите в администрацията, брой на заетите и на незаетите длъжности по служебно и трудово правоотношение по звена, административно-териториалната принадлежност на общината и населените места; както и контактите с администрацията (телефон, адрес, интернет страница). В Интегрираната информационна система на държавната администрация, раздел „Регистър на услугите“, както и на сайта на община Бяла Слатина са публикувани всички заявления за услуги, които се предлагат, изискуемите документи, сроковете за изпълнение и цената на предоставяната услуга, както и стандартите за административно обслужване. През февруари 2019 година в Интегрираната информационна система на държавната администрация е въведена онлайн информация за самооценка на административното обслужване през 2018 г., както и Годишния доклад за състоянието на администрацията през 2018 г.През отчетния период в областта на ИТ инфраструктурата се извърши следното:Общинска администрация Бяла Слатина изгради VPN връзка в кметство Тлачене, като с него общината поддържа VPN връзка в общо 10 кметства, чрез които се извършва бърз пренос на данни и достъп до Интернет. През периода се подобри и Интернет свързаността с кметствата: Враняк и Драшан. Всичко това доведе до повишаване бързината и нивото на обслужване на населението, като пълноценно се използва електронната система за документооборот „Акстър офис“, Локална база данни „Население“ (ЛБД), програмите за издаване на актове по гражданско състояние както и до осъществяване на по-добър контрол върху работата в кметствата. Всички населени места в общината имат достъп до програмен продукт „Матеус“ и възможност да инкасират плащания в реално време, което улеснява събирането на таксите за битови отпадъци и данък сгради. Виртуалната мрежа прави услугите за гражданите и бизнеса в селата леснодостъпни. Всички жители на съответното населено място имат възможност да подават заявления, искания, жалби и др. документи, чрез кметствата;През 2019 г. община Бяла Слатина продължи с дигитализирането на регистрите си по гражданско състояние. През 2019 г. продължава процеса на цифровизация на наличните смесени регистри в населените места от общината. Процесът по цифровизиране на базите данни в общината е ключов. Той подпомага работата на служителите по гражданско състояние при сверяване и допълване на електронните лични регистрационни картони. Ако базите данни на администрацията са на хартия, електронното управление няма как да се случи. Този процес изисква не само финансов, но и човешки ресурс. Ето защо общината обучи 2 служители, за цифровизация на архивите и създаване на електронни копия. Ръководството на общината има ясната позиция, че този процес трябва да се реализира, защото намаляването на административната тежест за гражданите е възможно само чрез служебен обмен на данни и дигитализацията на ресурсите и на данните на администрациите.През отчетния период продължи обновяването и работата на общинска администрация и второстепенните разпоредители с програмните продукти ”Омекс 2000” и „Конто Оракъл 66”. Програмите предоставят възможности за контрол и анализ на осчетоводените стопански операции;За периода продължава да се поддържа и усъвършенства online връзката с поделенията на Български пощи, ИЗИПЕЙ, Банка ДСК и ОББ АД. Създаденото удобство се превръща в предпочитан начин на плащане за живеещите извън територията на общината. През 2019г. на всички държавни институции се изпращат служебно удостоверения за наличие или липса на задължения по електронен път, подписани с електронен подпис. Това пести време и средства на лицата и е в общият контекст за намаляване на административната тежест.Посредством внедрено приложение към програмния продукт на Дирекция „Местни данъци и такси“, се осъществява автоматизиран трансфер на данни към Министерство на финансите. Извършва се ежедневен анализ на тази информация, като тя се засича с предоставяните ежемесечни отчети за бюджета на общината;През 2019 г. община Бяла Слатина продължава да поддържа директна връзка с пунктовете за годишни технически прегледи на автомобили, за проверка на задължения. Превозните средства се зачисляват и съответно отчисляват автоматично, посредством информация, подавана от системата на КАТ;Продължава работата с модулите на програмни продукти: „Акстър Web Портал“, „Web Публични регистри“, „Профил на купувача“ чрез които се изпълняват изискванията за публичност, визирана в нормативните документи.Община Бяла Слатина актуализира чрез платформата Open data своите регистри, поддържани от нея, в отворен формат в електронната платформа на Министерски съвет и на сайта на общината. Чрез публикуването на гореспоменатите регистри, всеки заинтересован гражданин би могъл да намери в тях информацията, от която се интересува.Чрез деловодната система на общината „Акстър офис“ е създадена възможност да се изпращат и получават документи по електронен път от други организации, посредством модула Акстър Комуникатор. Този модул осигурява защитен обмен на документи между различните администрации. Обмена на документи се извършва от деловодителите в Центъра за услуги и информация на гражданите. Тази система дава възможност на община Бяла Слатина да премахне хартиените носители и документите да бъдат изпращани електронно, като се спестяват време и средства. През отчетния период е доставена нова офис-.техника за обновяване на ИТ инфраструктурата за преоборудване на част от работните места.Поддържа се изграденото видеонаблюдение в сградата на общинска администрация, Лесопарка, детски площадки и кръстовища.Поддържа се в постоянна изправност изградената в сградата на общинска администрация и Общински съвет - Бяла Слатина безжична Интернет връзка.Предстои реализацията на проектно предлвожение „WiFi4EU — насърчаване на интернет свързаносттав местните общности“ в Община Бяла Слатина на стойност около 30 хил. лв.  |
| *Проект:* | Въвеждане на комплексна административна услуга и развитие на е-община | 400 000 | Фондове на ЕС; Централния бюджет; Общински бюджет | 2014 - 2020 г. | Община Бяла Слатина продължава предлагането на Комплексно административно обслужване на граждани, комуникирайки по електронен път с други администрации. Всеки гражданин, желаещ да получи услуга по гражданско състояние от друга администрация може да направи това, чрез подаване на „Заявление за заявяване на услуга“ в Центъра за административно обслужване. Служителят, приемащ услугата от гражданина, стартира процедурата по издаване на документа от друга общинска администрация.  |
| *Проект:* | Техническо обезпечаване на въвеждането на електронни обществени поръчки | 200 000 | Фондове на ЕС; Централния бюджет; Общински бюджет | 2014 - 2020 г. | От гледна точка на техническото осигуряване Общината разполалага с необходимата материална база и ресурси за обезпечаване на процеса. Закупен е специализиран програмен продукт, разработен в съответствие с изискванията на ЗОП, който да предостави възможността за това.В съответсвие с изискванията на ЗОП е разработена секция „профил на купувача” на официалния сайт на Община Бяла Слатина www.byala-slatina.com, която да предоставя възможност документацията и условията по тръжните процедури да се изтеглят от потенциалните участници онлайн.8 служители на Община Бяла Слатина участваха в специализирано обучение във връзка с промените и прилагането на ЗОП през 2019г.  |
| *Специфична цел 2.4.2.*  | *Усъвършенстване на административния капацитет и повиша-ване на прозрачност-та при работа* | 1 100 000 | Фондове на ЕС; Централния бюджет; Общински бюджет | 2014 - 2020 г. | Налице е висока активност, с оглед постигане на поставената специфична цел. |
| *Проект:* | Повишаване на знанията, уменията и компетентностите на служителите в общинската администрация | 550 000 | Фондове на ЕС; Централния бюджет; Общински бюджет | 2014 - 2020 г. | Служителите от общинска администрация Бяла Слатина участват в текущи курсове за повишаване на компетентността и квалификацията им. През 2019 г. са обучени 15 лица – счетоводители на бюджетни структури за Годишно счетоводно приключване, съставяне на годишен бюджет и прилагане на амортизации в бюджетните учреждения.Ръководители на общината и експерти участват в постоянните комисии към НСОРБ.През 2019г. 8 служители участваха в обучение по обществени поръчки, във връзка с промените в Закона за обществените поръчки и текущата нормативна.През 2019г. 15 служители от Община Бяла Слатина се включиха в различни модули и програмите за обучение и подобряване на квалификацията. |
| *Проект:* | Повишаване на прозрачността при работата на администрацията и включване на гражданското общество | 150 000 | Фондове на ЕС; Централния бюджет; Общински бюджет | 2014 - 2020 г. | И през 2019 година продължиха откритите и прозрачни взаимоотношенията между местната власт и гражданите. В това направление е реализирано следното:Продължи да се обогатява официалната електронна страница на общината. На нея редовно се актуализира информацията в отделните рубрики. През 2019 година продължи да се поддържа рубриката „Регистри на община Бяла Слатина“, в която са публикувани всички регистри, които общината обявява на Портала за отворени данни.На сайта регулярно се публикуват дневният ред и протоколите от заседанията на Общинския съвет, както и решенията взети от съвета, проекти за промяна на нормативни актове, заповеди на кмета на общината и друга актуална информация, която би представлявала интерес за гражданите.Чрез сайта могат за се проследят репортажи от заседанията на Общинския съвет и видеозаписи от значими събития, организирани и проведени по различни поводи в общината.В рубриката „Обществени дискусии“ се обобщават и представят резултатите от проучване мнението на гражданите относно качеството на предоставяните административни услуги.В актуален вид се поддържа рубриката „Профил на купувача“, в която са обявени всички покани за обществени поръчки, както и рубриката: „Конкурси и търгове“, в която се обявяват търгове за разпореждане с общинска собственост и тръжните документи за участие в тях, както и свободните работни места в общината, сроковете и документите за кандидатстванеНа видео екран в Центъра за услуги и информация на граждани се презентират актуални дейности, рекламни материали и друга полезна за гражданите информация.Изготвен е Годишен отчет на кмета за изпълнение на мандатната програма 2015 -2019 г., който е изготвен на книжен носител и качен като файл на електронната страница на общината.Създаден е специализиран подсайт [www.bsl-proekti.com](http://www.bsl-proekti.com) за напредъка на проектите, които се изпълняват в Община Бяла Слатина, който постоянно се обновявя и съдържа пълна база данни за статуса на проектите, които се реализират.Проведени са обществени обсъждания на проекта на бюджет на общината за 2019 г., както и отчет на общинския бюджет за 2018 г.На страницата на общината съгласно Закона за нормативните документи е създадена рубрика „Проекти на нормативни документи“, на която се оповестяват за обсъждане предлаганите промени в нормативните документи, мотивите за промяната както и нови такива.През 2019г. са изработени 2 бр. цифрови модели кадастър и регулация – на с. Търнава и с. Галиче. Общата стойност на инвестицията възлиза на 14 740 лв. |
| *Проект:* | Създаване и развитие на инициативни групи с представители на бизнеса и гражданските структури | 400 000 | Фондове на ЕС; Централния бюджет; Общински бюджет | 2014 - 2020 г. | Към края на 2019г. е налице постоянно сътрудничество и партньорство между общината и бизнеса и гражданските структури. През месец март 2019г. беше приета нова Наредба № 25 за насърчаване на инвестициите с общинско значение в община Бяла Слатина и издаване на сертификат клас В в съответствие с ЗНИ. Това стана с Решение на Общински съвет-Бяла Слатина от същия месец. С тази наредба се определят условията и редът за насърчаване на инвестициите с общинско значение за община Бяла Слатина, за издаване на сертификат клас В и прилагането на мерките за насърчаване на инвестициите, съгласно изискванията на глава трета от ЗНИ и ППЗНИ. Основните цели, които се поставят с наредбата са: повишаване на конкурентоспособността на икономиката на община Бяла Слатина, чрез нарастване на инвестициите за научни изследвания, иновации и технологично развитие в производства и услуги с висока добавена стойност при спазване на принципите на устойчиво развитие; подобряване на инвестиционния климат; създаване на нови и високопроизводителни работни места. Активизира се дейността на СНЦ „Местна инициативна група Бяла Слатина”.  През 2019г. се проведе 1 редовно Общо събрание, и 16 събрания на Управителния съвет. Продължи реалното изпънение на Стратегията на МИГ Бяла Слатина по подхода Водено от общностите местно развитие с обявяване на първите приеми по конкретните мерки за финансиране на частния сектор. Бяха сключени първите договори за финансиране на одобрените проекти.През 2019г. Община Бяла Слатина продължи да изпълнява ангажиментите си като една от 6 пилотни общини /другите са Варна, Сливен, Шумен, Тунджа и Мъглиж/ в България, която участва в дейностите чрез съвместна работа и използване на възможностите за подобряване на взаимодействието с ромската общност по програмите РОМЕД 2 и РОМАКТ. Програмите РОМЕД и РОМАКТ се осъществяват в 12 европейски държави. Основната цел на програмите е изграждането на капацитет в общностите, които могат да представят адекватно проблемите си пред местната власт. Беше изготвен и приет Годишен доклад за изпълнението на ОПИРГ на Община Бяла Слатина с планов период 2018-2020г. Въпреки че проектът е приключил с положителна оценка относно постигнатите резултати Община Бяла Слатина има правото да използва експертна, консултатска и менторска помощ по въпросите на интеграция и мониторинга на ОПИР. |
| **Приоритет 3.1.** | **Подобряване на транспортната и техническа инфраструктура и повишаване на енергийната ефективност** | Към края на 2019г. реализацията на този приоритет, съгласно предвидената програма, следва да бъде приета за успешна. Необходимо е запазване на високата активност и продължаване на мащабните дейности по отношение на подобряване на инфраструктурата в общината, особено по отношение на повишаване на енергийната ефективност. |
| *Специфична цел 3.1.1.*  | *Подобряване на пътната инфраструктура* | 1 900 000 | Фондове на ЕС; Централния бюджет; Общински бюджет | 2014 - 2020 г. | Налице са множество дейности в посока постигане на тази специфична цел. Необходимо е запазване на високата активност и в бъдеще. |
| *Проект:* | Благоустрояване на жилищните квартали | 400 000 | Фондове на ЕС; Централния бюджет; Общински бюджет | 2014 - 2020 г. | Към края на 2019г. реализирането на инвестиции в разнообразна по своя характер социална и инженерна инфраструктура-ремонт на улична мрежа, адаптиране на средата към нуждите на хората с увреждания, благоустрояване на зелени площи и кътове за отдих, изграждане, реконструкция и рехабилитация на ВиК, инфраструктурата, интегрирано управление на отпадъците, превенция от наводнения и свлачища, енергийна ефективност, създаване на екологична градска среда.Чрез капиталовата програма на МРРБ и бюджета за капиталови разходи на „ВиК” ООД гр. Враца през 2019г. се изгради канализация на ул. „Акация”, ул. „Ломска”, ул. „Бачо Киро”, ул. „Янтра”, ул. „Тимок”, ул. „Тодор Каблешков”-гр. Бяла Слатина. Общият брой на реализираните обекти е 6. Стойността на инвестицията е 1 771 201Чрез бюджета на „ВиК” ООД-Враца през 2019г. се извърши реконструкция на водопровод на ул. „Бачо Киро”; ул. „Арда”, ул. „Марица”, ул. „Искър”, ул. „Тимок”, ул. „Янтра” в гр. Бяла Слатина. Реализираните обекти са 6. Стойността на инвестицията възлиза на 220 174 лв.Със средства от общинския бюджет се осъществи подмяна на съществуващото улично осветление и изграждане на ново, като интервенираните обект са общо 15. Средствата за реализация са в размер на 51 684 лв. **Проект „Довършване на канализационни клонове и съпътстващ водопровод от мрежата на гр. Бяла Слатина, с цел подобряване работата на ПСОВ“** През 2019г. завършиха работите по проекта, финансиран чрез сключен през 2018г. между Община Бяла Слатина и Предприятие за управление на дейностите по опазване на околната среда (ПУДООС) договор за финансиране на проект „Довършване на канализационни клонове и съпътстващ водопровод от мрежата на гр. Бяла Слатина, с цел подобряване работата на ПСОВ“, подобект „Довършване на канализационни клонове от мрежата на гр. Бяла Слатина с цел подобряване работата на ПСОВ“ и подобект „Реконструкция на съпътстващ водопровод, гр. Бяла Слатина“.Дейностите по изпълнението на строително-монтажните работи, които са на обща стойност 1 536 703.96 лв. с ДДС. По проекта се изпълни следното:• Изграждане на нови канализационни клонове по улици, както следва:1. Ул. „Княз Дондуков“, от ул. „Г.С. Раковски” до ул. „Солунска“ - изграждане на участъци с обща дължина 240 м;
2. Ул. „Тодор Каблешков“, от ул. „Ал. Стамболийски” до ул. „Солунска“ - изграждане на участъци с обща дължина 187.45 м;
3. Ул. „Панайот Волов“, от ул. „ Тодор Каблешков” до ул. „Княз Дондуков“ - участък с дължина 110,57 м;
4. Ул. „Бачо Киро“ – от ул. „Арда“ до ул. „Марица“ - участък с дължина 95,27 м;
5. Ул. „Арда“, от ул. „Вапцаров” до ул. „Бачо Киро“ - изграждане на участъци с обща дължина 167.92 м;
6. Ул. „Марица“, от ул. „Вапцаров” до ул. „Бачо Киро“ - изграждане на участъци с обща дължина 169.66 м;
7. Ул. „Искър“, от ул. „Вапцаров” до ул. „Бачо Киро“ - изграждане на участъци с обща дължина 140,50 м;
8. Ул. „Димитър Благоев“, от ул. „Вапцаров” до ул. „Бачо Киро“ - изграждане на участъци с обща дължина 143,2 м.

• Реконструкция на съществуващи канализационни клонове в участъци, както следва:1. Ул. „Бачо Киро“, от ул. „Марица“ до ул. „Янтра“ - изграждане на участъци с обща дължина 296.70 м;
2. Ул. „Янтра“, от ул. „Бачо Киро“ до ул. „Булаир“ - участък с дължина 402,81 м.

• Подмяна на участъци от съществуващата водопроводна мрежа по улици, както следва:1.Ул. „Княз Дондуков“, от ул. „Г.С. Раковски” до ул. „Солунска“ - изграждане на водопровод с дължина 234,28 м;2.Ул. „Тодор Каблешков“, от ул. „Ал. Стамболийски” до ул. „Солунска“ - изграждане на водопровод с дължина 186,44 м;3.Ул. „Панайот Волов“, от ул. „ Тодор Каблешков” до ул. „Княз Дондуков“ - изграждане на водопровод с дължина 112,16 м;4.Ул. „Бачо Киро“, от ул. „Арда“ до ул. „Янтра“ изграждане на водопровод с дължина 387,28 м;5.Ул. „Арда“, от ул. „Вапцаров” до ул. „Бачо Киро“ - изграждане на водопровод с дължина 167,90 м;6.Ул. „Марица“, от ул. „Вапцаров” до ул. „Бачо Киро“ - изграждане на водопровод с дължина 168,00 м;7.Ул. „Искър“, от ул. „Вапцаров” до ул. „Бачо Киро“ - изграждане на водопровод с дължина 168,25 м;8.Ул. „Димитър Благоев“, от ул. „Вапцаров” до ул. „Бачо Киро“ - изграждане на водопровод с дължина 167,00 м;9.Ул. „Янтра“, от ул. „Акация“ до ул. „Булаир“ - изграждане на водопровод с дължина 308,81 м.Общата цел на проекта е подобряване качеството на услугите във ВиК сектора на територията на гр. Бяла Слатина и подобряване качеството на живот на населението. В резултат на частичното подобряване на канализационната и водопроводна мрежа ще се подобри жизнената среда на територията на града. Екологосъобразното отвеждане, последващото пречистване и заустване на отпадъчните води ще повиши качеството на околната среда и ще подобри здравето на населението на територията на гр. Бяла Слатина. Подновяването на съпътстващата водопроводна мрежа ще допринесе за подобряване надеждността на водоснабдяването и ще оптимизира качеството на питейна вода, като в същото време ще осигури непрекъснатост на водоснабдяването за абонатите чрез намаляване на техническите водни загуби и ремонтните работи в следствие от аварии по водопроводната мрежа.**Проект „Благоустрояване и обновяване на паркове и градини в гр. Бяла Слатина“** Проектът е по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от Мярка 7 „Основни услуги и обновяване на селата в селските райони“ на Програмата за развитие на селските райони за периода 2014-2020. В рамките на проекта ще се подкрепи реконструкцията и благоустройството на централния градски парк и на обществения парк "Лесопарк", което от своя страна ще доведе до подобряване привлекателността на града чрез създаване на единна система от паркови и пешеходни пространства с обща визия, изцяло съобразена със спецификите на града. Проекта е на стойност 782 234.29лв., и срок за изпълнение 36 месеца.**Проект „Изграждане на Дневен център за подкрепа на деца с увреждания и техните семейства”**Проекта се финансира от Оперативна програма „Региони в растеж“ 2014-2020, съфинансиранa от Европейския съюз чрез Европейския фонд за регионално развитие и е на стойност 425 000 лв., от които 361 250 лв. са от ЕФРР (85 %) и 63 750 лв. - Национално съфинансиране (15%). Сградата отредена за изграждане на дневния център се намира на адрес ул. „Бачо Киро“ № 31 в гр. Бяла Слатина.**Проект „Модернизиране на кухненското оборудване и обзавеждане на ОП „Пазари и социални дейности“ при Община Бяла Слатина“**Проектът се финансира от Фонд „Социална закрила“ и е в размер на 29 889.60 лв., от които Фонд „Социална закрила“ осигури 26 900.64 лв., а Община Бяла Слатина осигури 2 988.96 лв. Общата цел на проекта е модернизиране на съществуващата материална база за предоставяне на социалните услуги „Домашен социален патронаж“ и „Топъл обяд“ на ОП „Пазари и социални дейности“ при Община Бяла Слатина**Проект „Дневен център за подкрепа на деца с увреждания и техните семейства в гр. Бяла Слатина“.**Проектът се финансира по ОП „Развитие на човешките ресурси“ 2014-2020. Дневният център за подкрепа на деца с увреждания и техните семейства в гр. Бяла Слатина е с капацитет 30 места за дневна грижа и 60 лица за консултативни услуги. Потребителите на услугата ще бъдат деца и младежи на възраст от 0 до 29 години с различни по вид и степен двигателни, зрителни, слухови, ментални и множествени увреждания, както и техните семейства. Общата стойност на безвъзмездната финансова помощ по проекта възлиза на 1 612 358.58 лв., като дейностите по проекта следва да приключат до 31.12.2023г.**Проект „Патронажна грижа за възрастни хора и лица с увреждания в Oбщина Бяла Слатина“ се финансира по ОП „Развитие на човешките ресурси“ 2014-2020.**Проектът предвижда предоставяне на почасови мобилни интегрирани здравно-социални услуги в домашна среда на територията на Община Бяла Слатина. Услугите ще бъдат насочени към лица с увреждания и възрастни хора над 65 години, които са в пълна или частична невъзможност да се самообслужват вкъщи, към подобряване на достъпа им до основни социални и здравни услуги и към постигане на независимост и социална интеграция.В проекта ще бъдат включени 81 ползватели на почасови мобилни интегрирани здравно-социални услуги, като всеки един от тях може да ползва услугата до 2 часа дневно. Общата стойност на проекта възлиза на 232 492.64 лв., като срокът за изпълнение е 16 месеца, като същинското предоставяне на социалните и здравни услуги ще е 12 месеца. |
|  | Ремонт и рехабилитация на общински пътища | 1 500 000 | Фондове на ЕС; Централния бюджет; Общински бюджет | 2014 - 2020 г. | **Проект „Реконструкция и рехабилитация на съществуващи улици и тротоари, съоръжения и принадлежностите към тях на територията на гр. Бяла Слатина“**Проектът се финансира от ДФ „Земеделие“ по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от Програма за развитие на селските райони за периода 2014–2020 г. Той обхваща цялостно обновяване на улични настилки и тротоари по улиците „Николай Хрелков“ и “Климент Охридски“ в частта си от ул. „Васил Левски“ до ул. „Ал. Стамболийски“ и включва полагане на нови асфалтови и тротоарни настилки, нови бордюри, пътна маркировка и пътни знаци. В допълнение към дейностите по проекта, общината със собствени средства поднови дървесната растителност и подмени цялостно уличното осветление в ремонтираните участъци. Общата дължина на участъците, които се ремонтираха е 2 116 м. Общата стойност на отпуснатата безвъзмездна финансова помощ от Държавен фонд „Земеделие“ е 1 837 760.12 лв. без ДДС, от които 1 562 096.10 лв. европейско финансиране и 275 664.02 лв. – национално съфинансиране.**Проект „Ремонт и реконструкция на част от ул. „Любен Каравелов“ и ул. „Княз Дондуков“ в гр. Бяла Слатина”**Проектното предложение е по процедура BG06RDNP001-19.220 МИГ Бяла Слатина 7.2 „Инвестиции в създаването, подобряването или разширяването на всички видове малка по мащаби инфраструктура“ от Стратегията за Водено от общностите местно развитие от Програма за развитие на селските райони 2014 – 2020 г. По проекта се предвижда да бъде извършен ремонт и реконструкция на части от уличната мрежа в гр. Бяла Слатина, включваща улица „Любен Каравелов“ – в частта от ул. „Климент Охридски“ до ул. „Княз Дондуков“ и улица „Княз Дондуков“ – в частта от ул. „Любен Каравелов“ до ул. „Солунска“. Общата стойност на проекта е 389 931.81 лв. без ДДС, като срокът за изпълнение е 36 месеца от датата на подписване на договора за безвъзмездната финансова помощ. С осъществяването на дейностите по проектите ще се възстановят и подобрят параметрите на ремонтираните улици, съоръженията към тях и носимоспособността на настилката, чрез което ще се осигурят условия за експлоатация и безопасност на движението, ще се подобри отводняването и ще се удължат междуремонтните периоди.**Проект „Ремонт и реконструкция на ул. „Цар Калоян“ и част от ул. „Христо Ботев“ в гр. Бяла Слатина”**Проектното предложение е по процедура BG06RDNP001-19.220 МИГ Бяла Слатина 7.2 „Инвестиции в създаването, подобряването или разширяването на всички видове малка по мащаби инфраструктура“ от Стратегията за Водено от общностите местно развитие от Програма за развитие на селските райони 2014 – 2020 г. По проекта се предвижда да бъде извършен ремонт и реконструкция на части от уличната мрежа в гр. Бяла Слатина, включваща улица „Христо Ботев“ – в участъците от ул. „Крайбрежна“ до ул. „Хан Крум“ и от ул. „Климент Охридски“ до ул. „Цар Симеон“, както и цялата улица „Цар Калоян“ – от ул. „Сладница“ до ул. „Захари Стоянов“. Общата стойност на проекта е 389 904.82 лв. без ДДС, като срокът за изпълнение е 36 месеца от датата на подписване на договора за безвъзмездната финансова помощ.**Ремонт и реконструкция на част от ул. „Александър Стамболийски“ и ул. „Димитър Благоев“ в гр. Бяла Слатина**Проектното предложение е по процедура BG06RDNP001-19.220 МИГ Бяла Слатина 7.2 „Инвестиции в създаването, подобряването или разширяването на всички видове малка по мащаби инфраструктура“ от Стратегията за Водено от общностите местно развитие от Програма за развитие на селските райони 2014 – 2020 г. По проекта се предвижда да бъде извършен ремонт и реконструкция на части от уличната мрежа в гр. Бяла Слатина, включваща улица „Александър Стамболийски“ – в участъка от ул. „Климент Охридски“ до ул. „Тодор Каблешков“ и улица „Димитър Благоев“ – в участъка от ул. „Васил Левски“ до ул. „Любомир“. Общата стойност на проекта е 389 942.34 лв. без ДДС, като срокът за изпълнение е 36 месеца от датата на подписване на договора за безвъзмездната финансова помощ.Със средства от републиканския бюджет по ПМС е извършена рехабилитация ул. „Латинка”, ул. „Мизия”, ул. „Родопи”, ул. „Бачо Киро”, ул. „Ломска”, ул. „Акация”, ул. „Вапцаров” в гр. Бяла Слатина; в с. Габаре-ул. „Гаврил Генов”; с. Враняк-ул. „Лало Цолов”, ул. „Одрин”, ул. Странджа”; в с. Галиче-ул. „Коста Златарев”, ул. „Огоста”; в с. Търнава-ул. „Янко Сакъзов”, ул. „Гоце Делчев”; в с. Бъркачево-ул. „Роза”, ул. „Хан Аспарух”, ул. „9-ти септември”; в с. Търнак-5 бр. улици. Броят на реализираните обекти е 23. Общата стойност на инвестицията възлиза на 400 хил. лв.През 2019г. по ПМС № 315/09.12.2018г. със средства от републиканския бюджет са асфалтирани и рехабилитирани редица улици в гр. Бяла Слатина, с. Алтимир, с. Габаре, с. Драшан, с. Попица, с. Соколаре, с. Тлачене, с. Търнава, с. Бъркачево, с. Бърдарски геран, с. Враняк и в. Търнак. |
| *Специфична цел 3.1.3.*  | *Развитие на енергий-ната инфраструкту-ра и енергийната ефективност* | 200 000 | Фондове на ЕС; Централния бюджет; Общински бюджет | 2014 - 2020 г. | Налице са подготвителни дейности по отношение на постигането на тази специфична цел.  |
| *Проект:* | Реализиране на дей-ности по повишаване на енергийната ефективност на сградата на общината | 200 000 | Фондове на ЕС; Централния бюджет; Общински бюджет | 2014 - 2020 г. | **Проект „Подобряване на енергийната ефективност в общински сгради на територията на Община Бяла Слатина“** Проектът е по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от Мярка 7 „Основни услуги и обновяване на селата в селските райони“ на Програмата за развитие на селските райони за периода 2014-2020. Настоящото проектно предложение е насочено към подобряване на енергийните характеристики в общински сгради, в които се предоставят обществени услуги. По проекта се предвижда извършване на ремонтни дейности и въвеждане на набор от енергоефективни мерки за 4 общински административни сгради на територията на община Бяла Слатина - кметствата в селата Попица, Бъркачево, Алтимир и Галиче. Проектът е на стойност 478 358.87 лв., като срока за изпълнение е 36 месеца. |
| **Приоритет 3.2.** | **Създаване, развитие и подобряване на екологичната инфраструктура и опазване на биоразнообразието** | Към края на 2019г. реализацията на този приоритет, съгласно предвидената програма следва да бъде приета за успешна. Необходимо е запазване на високата активност и продължаване на дейностите в посока подобряване на ефективността на системата за управление на отпадъците и честотата на организиране и провеждане на инициативи за почистване на околната среда. |
| *Специфична цел 3.2.1.*  | *Подобряване на ефек-тивността на систе-мата за управление на отпадъците и опазване на околната среда* | 2 000 000 | Фондове на ЕС; Централния бюджет; Общински бюджет | 2014 - 2020 г. | Налице са множество дейности в посока постигане на тази специфична цел. Необходимо е запазване на високата активност и в бъдеще. |
| *Проект:* | Рекултивация на закрито депо за битови отпадъци | 1 900 000 | Фондове на ЕС; Централния бюджет; Общински бюджет | 2014 - 2020 г. | Продължи изпълнението на съвместен проект, финансиран от ОПОС 2014-2020г. за изграждане на компостираща инсталация за разделно събрани зелени и/или биоразградими отпадъци съвместно с останалите общини-членове на РДНО-гр. Оряхово.  |
| *Кампании:* | Провеждане на регулярни инициативи за почистване на околната среда в общината | 100 000 | Общински бюджет | 2014 - 2020 г. | Чрез ОП „Чистота и строителство“ през отчетния период са извършени широк набор от дейности, свързани с строителни, ремонтно-възстановителни и комунално-битови дейности. Инвестирани са 180 000 лв. в закупуването на нови и съвременни машини, техника, оборудване и инвентар за нуждите на предприятието.  |

От така представената информация следва да се отчете, че е налице висока активност по отношение на повечето заложени цели и приоритети. Следва да бъдат предприети активни действия по отношение на следните направления, които имат ключово значение за един от основните заложени приоритети на общината и за тях е отчетена забавена активност, макар и поради обективни причини, описани по-горе в направения коментар:

* Запазване и стимулиране на съществуващия малък и среден бизнес чрез инициативи, политика за подкрепа на МСП и др.;
* Съдействие за ограничаване разминаването между търсенето и предлагането на труд в общината;
* Насърчаване на предприемачеството и въвеждане на иновации и добри практики;
* Цялостна модернизация и реконструкция на сградния фонд на МБАЛ Бяла Слатина;
* Въвеждане на система за управление на качеството и информационната сигурност в общината;
* Въвеждане на комплексна административна услуга и развитие на е-община;
* Реализиране на дейности по повишаване на енергийната ефективност на сградата на общината.

Осен представянето на предприетите на дейности/ инициативи/ проекти в конкретните направления, изпълнението се проследява чрез резултатите, които следва да са получени от тези дейности/ инициативи/ проекти. В следващата таблица е представена информация за заложените и постигнати индикатори за резултат към края на 2019 г.

|  |  |  |  |  |  |
| --- | --- | --- | --- | --- | --- |
| **ОПИСАНИЕ НА ИНДИКАТОРА ЗА РЕЗУЛТАТ** | **Мярка** | **Период на първо отчитане** | **ПОСТИГНАТА СТОЙНОСТ** | **Целева стойност при първо отчитане** | **КОМЕНТАР** |
| Разработена и приложена общинска политика за подкрепа на МСП за периода 2014 - 2020 г. | брой | в края на 2014 г. | 2 | 1 | Налице е изпълнение. Индикаторът е отчетен с натрупване. |
| Проведени информационни кампании за възможностите за финансиране за МСП | брой | Ежегодно | 44 | 2 | Налице е изпълнение. Индикаторът е отчетен с натрупване. |
| Модернизирани пазари в общината | брой | Ежегодно | 0 | 1 | Налице е неизпълнение, кореспондиращо с липсата на подходяща програма, която да финансира подобни дейности. Подадено е идейно намерение в Целенасочената инвестиционна програма. |
| Реализирани срещи между бизнеса и образованието | брой | Ежегодно | 18 | 2 | Налице е изпълнение. През 2019г. за втори път в община Бяла Слатина се проведе Панорама на образованието. Форумът се организира от община Бяла Слатина и РУО-Враца. Особено внимание бе отделено на професионалното образование и дуално обучение. Индикаторът е отчетен с натрупване.  |
| Проведени срещи за обмяна на идеи за стартиране на нови бизнес начинания | брой | Ежегодно | 41 | 2 | Налице е изпълнение. Индикаторът е отчетен с натрупване. |
| Проведени информационни кампании за ползите от образованието | брой | Ежегодно | 19 | 2 | Налице е изпълнение. Индикаторът е отчетен с натрупване. |
| Брой проведени информационни кампании за ползите от ранна диагностика | брой | Ежегодно | 121 | 1 | Налице е изпълнение. Индикаторът е отчетен с натрупване. |
| Проведени инициативи за безплатни медицински прегледи | брой | Ежегодно | 56 | 1 | Налице е изпълнение. Индикаторът е отчетен с натрупване. |
| Проведени инициативи за самодейност | брой | Ежегодно | 101 | 2 | Налице е изпълнение. Индикаторът е отчетен с натрупване. |
| Брой безработни (демотивирани) лица преминали обучения за квалификация и преквалификация | брой | Ежегодно | 3 696 | 30 | Налице е изпълнение.Индикаторът е отчетен с натрупване. |
| Проведени срещи/ семинари/ дискусии с представители на бизнеса и младите безработни | брой | Ежегодно | 102 | 2 | Налице е изпълнение. Индикаторът е отчетен с натрупване. |
| Брой възрастни лица преминали обучения/квалификация за повишаване на пригодността и адаптивността към пазара на труда | брой | Ежегодно | 4 027 | 20 | Налице е изпълнение. Индикаторът е отчетен с натрупване. |
| Брой служители от общинската администрация, преминали обучение за по-добро управление на програми и проекти | брой | Ежегодно | 26 | 8 | Налице е изпълнение. Индикаторът е отчетен с натрупване. |
| Брой служители от общинската администрация, преминали обучение за изграждане на капацитет за по-добро планиране на общински политики и стратегии и финансовото им управление | брой | Ежегодно | 82 | 5 | Налице е изпълнение. Индикаторът е отчетен с натрупване. |
| Брой служители от общинската администрация, преминали обучения за повишаване на компетенциите, във връзка с изпълнение на служебните им задължения. | брой | Ежегодно | 371 | 15 | Налице е изпълнение. Индикаторът е отчетен с натрупване. |
| Брой служители от общинската администрация, с повишени знания и умения по отношение на електронни обществени поръчки | брой | Ежегодно | 27 | 3 | Налице е изпълнение. Индикаторът е отчетен с натрупване. |
| Проучване за информираността на населението по отношение на работата на Обществените съвети в общината | брой | Ежегодно | 1 | 1 | Налице е изпълнение. Индикаторът е отчетен с натрупване. |
| Проведени инициативи за почистване на околната среда в общината | брой | Ежегодно | 8 | 1 | Налице е изпълнение. Индикаторът е отчетен с натрупване. |

В таблицата са представени само индикаторите за резултат, които са заложени да бъдат отчитани ежегодно. Индикаторите за въздействие не са проследени, с оглед факта, че те проследяват изпълнението на заложените цели – т.е. ежегодно проследяване е нецелесъобразно и не би дало ясна и еднознана информация за напредъка.

Освен напредъка по изпълнението, настоящият годишен доклад проследява и спазването на прозрачност и паралелен контрол по реализацията на плана чрез обществено участие. Съгласно предвиденото в ОПР, конкретните две направления в тази посока са, както следва:

* Самостоятелна паралелна процедура с обществен комитет, на който се предоставя непрекъснато цялата информация за хода на реализацията;
* Участие на представители на обществеността в звеното за изпълнение на ОПР.

Конкретните дейности, които се реализират, с оглед осигуряване на публичност и партньорство са, както следва:

* периодични публични дискусии (организиране на обществени обсъждания, кръгли маси, форуми и т.н.) при планиране реализацията на конкретни проекти, в рамките на изпълнение на ОПР;
* включване на структури на гражданското общество и бизнеса в структурите по наблюдение изпълнението на плана (звено за изпълнение на ОПР);
* публикуване на настоящия годишен доклад на сайта на общината;
* информиране на обществото за предстоящи събития чрез местна медия;
* други подходящи способи за осигуряване на информация и публичност, по повод изпълнението на ОПР.

**ІV. ИЗВОДИ И ПРЕПОРЪКИ**

На база направения преглед и оценка на напредъка, могат да се обобщат следните изводи и препоръки:

* Налице са голям брой предприети дейности/ инициативи/ проекти, в съответствие с предвиденото по програма за 2019 г.;
* Налице е забава по отношение на приоритети и цели, свързани пряко и зависещи от реалния старт на оперативните програми, особено мерките по тях, предвидени да стартират през 2019 г. С оглед констатираните конкретни причини за забава в предприемане на действия по отношение на някои приоритети, може да се твърди, че не са необходими мерки за коригиране.
* Налице е постигане на по-голямата част от предвидените индикатори за резултат, а непостигнатите са свързани с липсата на инициативи по конкретните дейности, свързани с тези индикатори, обосновани по-горе;
* Налице е спазването на принципите за прозрачност и паралелен контрол по реализацията на плана чрез обществено участие и спазване на принципа на партньорство и осигуряване на публичност;
* Външната среда, в която се реализира ОПР не е променена и не са необходими действия по актуализация на ОПР и/или промени в програмата за изпълнение на ОПР в бъдеще.